stanford-oval/wikipedia huggingface dataset:
เมียงซอง จักรพรรดินีที่โลกลืม

| เมียงซอง จักรพรรดินีที่โลกลืม |
| --- | --- |
ภาพหน้าจอหัวเรื่อง จากที่เสนอฉายในประเทศไทย
명성황후
ประเภท: อิงประวัติศาสตร์
สร้างโดย:  ระบบกระจายเสียงแพร่ภาพแห่งสาธารณรัฐเกาหลี
แสดงนำ:  ลี มี-ฮย็อน, มูน กึน-ยอง, ยู ดอง-กึน, ลี จิน-วู
ดนตรีแก่นเรื่องปิด: Na Kakeodeun (If I Leave)
ประเทศแหล่งกำเนิด:  สาธารณรัฐเกาหลี
ภาษาต้นฉบับ:  เกาหลี
จำนวนตอน: 124
การผลิต
ผู้อำนวยการสร้าง:  ยูน ยอง-ฮุน
สถานที่ถ่ายทำ: พระราชวังคยองบกกุง, โซล
ออกอากาศ
เครือข่าย:   เคบีเอส-2ทีวี  ไทยทีวีสีช่อง 3
ออกอากาศ:  26 มกราคม – 11 พฤษภาคม 2555
เมียงซอง จักรพรรดินีที่โลกลืม (ฮันกึล: 명성황후; ฮันจา: 明成皇后; อังกฤษ: Empress Myeongseong; The last (Korean) Empress) เป็นละครชุดทางโทรทัศน์ซึ่งผลิตเมื่อ พ.ศ. 2544 โดยสถานีโทรทัศน์ระบบกระจายเสียงแพร่ภาพแห่งสาธารณรัฐเกาหลี (ฮันกึล: 한국 방송 공사, Hanguk Bangsong Gongsa; อังกฤษ: Korean Broadcasting System; ชื่อย่อ: KBS; เคบีเอส) มีเนื้อหาอิงประวัติศาสตร์เกาหลี ว่าด้วยพระประวัติจักรพรรดินีมย็องซ็อง สมเด็จพระมเหสีเอกในสมเด็จพระจักรพรรดิโคจง พระมหากษัตริย์องค์สุดท้ายแห่งราชวงศ์โชซอน
ละครชุดนี้ออกอากาศเป็นครั้งแรกในสาธารณรัฐเกาหลี ทางเคบีเอสทีวีช่อง 2 ในทุกวันพุธและวันพฤหัสบดี เวลา 21:50-22:55 น. ระหว่างวันพุธที่ 9 พฤษภาคม พ.ศ. 2544 ถึงวันพฤหัสบดีที่ 18 กรกฎาคม พ.ศ. 2545 จำนวนทั้งสิ้น 124 ตอน ต่อมาบริษัท ทีวีบี-ทรี เน็ตเวิร์ก จำกัด จัดซื้อลิขลิทธิ์สำหรับแพร่ภาพในประเทศไทย เพื่อนำเสนอฉายทุกวันทางสถานีวิทยุโทรทัศน์ไทยทีวีสีช่อง 3 โดยแบ่งเป็นวันจันทร์ถึงวันศุกร์ เวลา 02:15-03:25 น. และวันเสาร์กับวันอาทิตย์ ในเวลา 02:15-04:00 น. โดยเริ่มตั้งแต่วันพฤหัสบดีที่ 26 มกราคม (เข้าสู่วันใหม่ ศุกร์ที่ 27 มกราคม) จนถึงวันศุกร์ที่ 11 พฤษภาคม (เข้าสู่วันใหม่ เสาร์ที่ 12 พฤษภาคม) พ.ศ. 2555 อนึ่ง หากมีการถ่ายทอดสดและเทปบันทึก การแข่งขันฟุตบอลยูฟ่าแชมเปียนส์ลีก ฤดูกาล 2011-12 ก็จะงดการออกอากาศไปในช่วงระยะนั้น
ตัวละครที่สำคัญ

พระมเหสีเมียงซอง (มิน จา-ยอง) - สามัญชนผู้กำพร้าบิดามาแต่เยาว์วัย เมื่ออายุสิบหกก็สมรสเข้าวังหลวง ศึกษาบทกวีและประวัติศาสตร์จีนจนแตกฉาน ต่อมาทรงสูญเสียพระโอรส แต่ก็ทำให้พระนางทรงเข้มแข็ง จนกระทั่งทรงเป็นราชินีผู้ปรีชาสามารถอย่างยิ่งในประวัติศาสตร์เกาหลี
พระเจ้าโคจง - บุตรชายคนเล็กขององค์ชายฮึงซอน ขึ้นเป็นพระราชาด้วยสถานะบุตรบุญธรรมพระนางซินจ็อง ผู้อ่อนแอไร้ความสามารถ จึงถูกพระญาติหลายคนบงการบริหารราชกิจ คำนึงแต่ความรักความเสน่หา
แทวอนกุน (องค์ชายฮึงซอน) - พระบิดาในพระเจ้าโคจง เป็นผู้คลั่งชาติแบบอนุรักษนิยม เกลียดชังต่างชาติไม่ว่าตะวันตกหรือตะวันออก และยังเป็นคนอารมณ์ร้อนวู่วาม จนกลายเป็นปฏิปักษ์ทางการเมืองกับสะใภ้ของตน และเป็นต้นเหตุที่ทำให้โชซอนต้องล่มสลายลงในที่สุด
พระสนมลีแห่งยองโพ (ลีซังกุง) - พระสนมที่พระเจ้าโคจงโปรด จึงเกิดความลำพองใจ เป็นพระมารดาขององค์ชายฮวอนฮาซึ่งต่อมาสิ้นพระชนม์ นางจึงสะเทือนใจจนถึงกับเป็นใบ้และสิ้นชีวิตอย่้างเดียวดายนอกวัง
พระนางซินจ็อง - พระชายาในเจ้าชายรัชทายาทฮโยมย็อง ทรงรับเป็นพระมารดาบุญธรรมของพระเจ้าโคจง และยังทรงช่วยบริหารราชกิจหลังฉากมู่ลี่ในช่วงต้นรัชกาล
องค์ชายฮุงยิน - พระเชษฐาในองค์ชายฮึงซอน เป็นเจ้ากรมมหาดเล็ก ภายหลังเข้าเป็นฝ่ายพระมเหสี แต่ถูกสังหารระหว่างเหตุจลาจล
มิน ซึง-โฮ - พระเชษฐาในพระมเหสีเมียงซอง เป็นกำลังสำคัญผู้มีความรู้เชิงการเมืองการปกครอง แต่ถูกสังหารระหว่างเหตุจลาจล
ชางซังกุง - นางกำนัลในพระเจ้าโกจง มีนิสัยเจ้าเล่ห์เพทุบาย หยิ่งยโสโอหัง เมื่อมีพระโอรสก็ขึ้นเป็นซังกุง และตั้งตนเป็นปรปักษ์กับพระมเหสี
ฮุง กิล-ฮุน - พี่ชายของฮุงซังกุง (นางในคนสนิทในพระมเหสีเมียงซอง) เป็นนักรบยอดฝีมือผู้ซื่อสัตย์จงรักภักดี ซึ่งพระมเหสีไว้วางพระราชหฤทัย โดยทรงให้ถวายอารักขาระหว่างลี้ภัยทางการเมืองทุกครั้ง
นักแสดงนำ

ลี มี-ฮย็อน - แสดงเป็น จักรพรรดินีมย็องซ็อง (ตอนที่ 1 และ 10-81)
ชอย มยอง-กิล - แสดงเป็น จักรพรรดินีมย็องซ็อง (ตอนที่ 82-124)
มูน กึน-ยอง - แสดงเป็น มิน จา-ยอง (จักรพรรดินีมย็องซ็องเมื่อทรงพระเยาว์)
ลี จิน-วู - แสดงเป็น พระเจ้าโคจง
ลี จุน - แสดงเป็น พระเจ้าโคจงเมื่อทรงพระเยาว์
ยู ดอง-กึน - แสดงเป็น แทว็อนกุนฮึงซ็อน
ชอง ซอน-คยอง - แสดงเป็น พระชายาลีควีอินแห่งยองโพ (ลีซังกุง)
ซอนวู อึน-ซอก - แสดงเป็น มารดาของมิน จา-ยอง
Lee Deok-hui - แสดงเป็น พระชายามินในแทวอนกุน (พระมารดาพระเจ้าโกจง)
คิม ยอง-นิม - แสดงเป็น พระนางซินจ็อง
ลี ยอง-โฮ - แสดงเป็น องค์ชายฮึงยิน
Eom Yoo-shin - แสดงเป็น พระชายาในองค์ชายฮึงยิน
ปาร์ก ยอง-จิ - แสดงเป็น คิม บยอง-ฮัก
คิม ฮโย-วอน - แสดงเป็น มิน ซึง-โฮ
คิม จู-ยอง - แสดงเป็น ยี คยอง-ฮา
Yoo Hye-yeong - แสดงเป็น the Queen (Identified as Queen Cheolin of the Andong Kim clan; Cheoljong's Queen)
คิม จยอง-ฮา - แสดงเป็น the Royal Dowager Queen (Identified as Queen Hyohyeon of the Andong Kim clan; Heonjong's Queen Consort)
คิม ซาง-ซู - แสดงเป็น โช ดู-ซอน
ชอง แจ-โฮ - แสดงเป็น Kim Jwa-geun
Han Beom-hui - แสดงเป็น Yi Jae-myeon (Prince Imperial Heung)
คิม ซุง-ฮวาน - แสดงเป็น มิน คยอง-โฮ
Hyeon Seok - แสดงเป็น มิน แท-โฮ
ลี แจ-อึน - แสดงเป็น ชางซังกุง
คิม โบ-มิ - แสดงเป็น ฮุงซังกุง
ฮง อิล-ควอน - แสดงเป็น ฮุงกิลฮุน (พี่ชายฮุงซังกุง)
นักแสดงนำ > รางวัลที่ได้รับ

เคบีเอส 2001 :-
นักแสดงนำยอดเยี่ยม - ลี มี-ฮย็อน
นักแสดงสมทบชายยอดเยี่ยม - คิม ซุง-ฮวาน
นักแสดงสมทบหญิงยอดเยี่ยม - คิม โบ-มิ
พีดีอวอร์ดประจำปีนี้ - ยุน ชาง-บุม
ดูเพิ่ม

จักรพรรดินีมย็องซ็อง
พระเจ้าโคจง
แทว็อนกุนฮึงซ็อน
แหล่งข้อมูลอื่น

(เกาหลี) เว็บเพจ "명성황후" เก็บถาวร 2012-05-05 ที่ เวย์แบ็กแมชชีน ในเว็บไซต์เคบีเอส
(ไทย) เว็บเพจ "เมียงซอง จักรพรรดินีที่โลกลืม" ในเว็บไซต์ไทยทีวีสีช่อง 3
ซีคิดส์ เอ๊กซ์เพรส

| --- | --- |

หน้าปกของหนังสือการ์ตูนซี-คิดส์รายสัปดาห์ เล่ม 1
บรรณาธิการ: ปริญญา ทรงฤกษ์
หมวดหมู่: โชเน็ง
นิตยสารราย: รายสัปดาห์
สำนักพิมพ์: สยามอินเตอร์คอมิกส์
ฉบับแรก: 22 สิงหาคม 2537
ฉบับสุดท้าย: 3 ตุลาคม 2559 43/2016
บริษัท: สยามอินเตอร์มัลติมีเดีย
ประเทศ: ไทย
ภาษา: ไทย
ซี-คิดส์ เอ๊กซ์เพรส (อังกฤษ: C-Kids Express) หรือชื่อเดิมว่า ซี-คิดส์ (อังกฤษ: C-Kids) เป็นหนังสือการ์ตูนรายสัปดาห์ ของ สำนักพิมพ์สยามอินเตอร์คอมิกส์ ในเครือสยามกีฬา การ์ตูนในเล่มเป็นการ์ตูนที่ตีพิมพ์ลงในนิตยสารโชเน็นจัมป์รายสัปดาห์ ของสำนักพิมพ์ชูเอฉะ จากประเทศญี่ปุ่น วางตลาดครั้งแรกเมื่อวันที่ 22 สิงหาคม พ.ศ. 2537 โดยช่วงแรกของการวางจำหน่ายนั้นจะเป็นแบบเปิด ซ้ายไปขวา แต่พอมาถึงฉบับของวันที่ 20 ธันวาคม พ.ศ. 2547 ได้เปลี่ยนรูปโฉมมาเป็นอ่านแบบ ขวาไปซ้าย ตามต้นฉบับญี่ปุ่น โดยปกของเล่มที่เปิดจาก ขวาไปซ้าย อย่างสมบูรณ์เล่มแรกคือเรื่อง นักรบเหล็กเทวะ และในปัจจุบัน C-Kids Express ได้ปิดตัวลงในฉบับของวันที่ 3 ตุลาคม พ.ศ. 2559
รายชื่อการ์ตูนที่เคยตีพิมพ์ในหนังสือ > การ์ตูนที่ยังตีพิมพ์ลงในซีคิดส์ก่อนปิดตัว > การ์ตูนญี่ปุ่น

วันพีซ
กินทามะ
โทริโกะ
รักลวงป่วนใจ
ยอดนักปรุงโซมะ
มายฮีโร่ อคาเดเมีย
รายชื่อการ์ตูนที่เคยตีพิมพ์ในหนังสือ > การ์ตูนที่ยังตีพิมพ์ลงในซีคิดส์ก่อนปิดตัว > การ์ตูนไทย

แว่วกริ่งกังสดาล
เจ้าหนูข้าวจี่
สาวนักวาดxนายพ่อครัว
รายชื่อการ์ตูนที่เคยตีพิมพ์ในหนังสือ > การ์ตูนที่เคยตีพิมพ์ลงในซีคิดส์ > การ์ตูนญี่ปุ่น

กัปตันซึบาสะ
กัปตันซึบาสะ ภาคเยาวชนโลก
กัปตันซึบาสะ ภาค Road to 2002
กัปตันซึบาสะ ภาค Golden 23
เกมกลคนอัจฉริยะ
เกมกลคนอัจฉริยะ R
จอมเกบลูส์
Shaman King - ราชันแห่งภูติ
ซามูไรพเนจร
ดาวตลกฟ้าประทาน
ดี.เกรย์แมน
ไดตะลุยแดนเวทมนตร์
มืออสูรล่าปีศาจ
ลุยแหลกเกินหลักสูตร
แรช, หมอสาวจอมดีเดือด
บีต นักล่าอสูร
Rookies มือใหม่ไฟแรง
ตำนานเทพประยุทธ์
ชิบะอินุ
เมียวจิน ทูตส่งวิญญาน
โค เทพอสูรพิชิตมาร
หนุ่มน้อยปริศนา เกโด
ฟิชชิ่งบอย พินทาโร่
เรื่องวุ่นๆของนายซากุระ
นักรบเหล็กเทวะ
ไอส์
แบล็คแคท
สำนักงานไขคดีสารพัดปิศาจ ของ มุเฮียว & โรซี่
ไกเซอร์ สไปค์
ซอร์ด เบรเกอร์
แทตทู ฮาร์ทส
Santa!
อาคิโตะ หัตถ์เทวดา
Wāqwāq
เซนจู เทวฤทธิ์พันมือ
Gun Blaze West ปืนประกาศิต
ฮาเดส มัจจุราชชุดขาว
นูเบ มืออสูรล่าปีศาจ
Magico ศึกอภินิหารเจ้าสาวจอมเวทย์
PSYREN
ครูพิเศษจอมป่วน รีบอร์น!
เด็กพันธุ์นรกสั่งลุย (Beelzebub)
อัสแซสซิเนชันคลาสรูม
มายฮีโร่ อคาเดเมีย
รายชื่อการ์ตูนที่เคยตีพิมพ์ในหนังสือ > การ์ตูนที่เคยตีพิมพ์ลงในซีคิดส์ > การ์ตูนไทย

เอ็กซีคิวชั่นแนล
Around : Breezing on you
ไพรดิบ
สิงหไกรภพ
GetSome! รึนายจะเอา
สงครามดาบล้างโลก
Gaiety Fantasy School/Runs!
Rise ผจญภัยสุดขอบโลก
Kiririn (การ์ตูนสี่ช่อง)
อหังการ์ราชันย์ยักษ์
Holliday Howl
ดูเพิ่ม

BOOM
นีออซ
KC.Weekly
| ด ค กการ์ตูนซีรีส์ในปัจจุบันที่ตีพิมพ์ใน สยามอินเตอร์คอมิกส์ |
| --- | --- |
การ์ตูนญี่ปุ่น: วันพีซ • กินทามะ • โทริโกะ • รักลวงป่วนใจ • ยอดนักปรุงโซมะ • ไฮคิว!! คู่ตบฟ้าประทาน • สปาย × แฟมิลี • ดันดาดัน
การ์ตูนไทย: แว่วกริ่งกังสดาล • เจ้าหนูข้าวจี่ • สาวนักวาดxนายพ่อครัว
Polyneoptera

| Polyneoptera |
| --- | --- |

ตัวแทนบางชนิดของกลุ่ม

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
ชั้นย่อย:: Pterygota 
ชั้นฐาน:: Neoptera 
Cohort:: Polyneoptera  มาร์ตีนอฟ, 1923
สปีชีส์:: Polyneoptera
ชื่อทวินาม
Polyneoptera มาร์ตีนอฟ, 1923

อันดับ
 ดูในเนื้อหา
ชื่อพ้อง
 Gryllones  Orthoptères  อันดับ Orthopteroid  Orthopteroidea  Orthopterodea  Paurometabola  Polyneopterata  Plecopterodea
Polyneoptera เป็นโคฮอร์ตหนึ่งของกลุ่มแมลงมีปีกที่สำคัญ ประกอบด้วย Orthoptera (ตั๊กแตน, จิ้งหรีด ฯลฯ) และแมลง Neoptera อื่น ๆ ที่เชื่อว่ามีความสัมพันธ์ใกล้ชิดกับออร์โธปเทอรามากกว่ากลุ่มแมลงอื่น เดิมทีพวกมันถูกจัดกลุ่มร่วมกับ Palaeoptera และ Paraneoptera ภายใต้ Hemimetabola หรือ [Exopterygota]] เนื่องจากพวกมันไม่มีดักแด้ โดยที่ปีกจะค่อย ๆ พัฒนาไปภายนอกในช่วงระยะตัวอ่อน สมาชิกหลายชนิดในกลุ่มนี้มีปีกคู่หน้าที่แข็งคล้ายหนัง (tegmina) และปีกคู่หลังที่มีแผ่นแอนัลขยายใหญ่ (vannus)
รัฐสุลต่านซิงกอรา

รัฐสุลต่านซิงกอรา (มลายู: Kesultanan Singora) ท้องถิ่นออกเสียงว่า เสงคะละ ในเอกสารไทยเรียก เมืองวิไชยคีรี หรือ วิไชยาคิริราช เป็นรัฐเมืองท่าบริเวณปากทะเลสาบสงขลาต่ออ่าวไทย ปัจจุบันตั้งอยู่บริเวณเขตจังหวัดสงขลาของประเทศไทย มีชื่อเสียงจากการเป็นเมืองท่าปลอดภาษี เป็นแหล่งรวมสินค้าจากตะวันออกและตะวันตก รวมทั้งควบคุมเส้นทางเดินเรือภายในทะเลสาบสงขลาและบริเวณอ่าวไทยบางส่วน ทุกวันนี้ยังเหลือร่องรอยของรัฐสุลต่านแห่งนี้เป็นอนุสรณ์ เช่น ป้อมปราการ, สุสานวิลันดา ซึ่งเป็นที่ฝังศพของชาวดัตช์ และสุสานมรหุ่ม ซึ่งเป็นที่ฝังพระศพสุลต่านสุลัยมานชาห์ บริเวณหัวเขาแดง อำเภอสิงหนคร
รัฐสุลต่านซิงกอรา หรือเมืองวิไชยคีรี ก่อตั้งโดยดาโต๊ะโมกอล ไม่ทราบชาติพันธุ์มาแต่เดิม แต่คาดว่าน่าจะเป็นโจรสลัดก่อนขึ้นเป็นเจ้าเมือง บางแห่งว่า เป็นชาวมุสลิมเชื้อสายเปอร์เซียหรืออาหรับจากชวา บ้างว่าเป็นแขกมักกะสัน ขณะที่บันทึกของคณะพ่อค้าชาวฝรั่งเศสในรัชสมัยสมเด็จพระนารายณ์มหาราช กล่าวไว้ว่า "...เมื่อปี ค.ศ. 1642 (พ.ศ. 2158) มีแขกมลายูคนหนึ่งได้ตั้งตนเป็นใหญ่และได้กบฏต่อพระเจ้ากรุงสยาม แขกมลายูผู้นี้ได้ทำป้อมคูประตูหอรบอย่างแข็งแรงแน่นหนา...พอสักหน่อย แขกมลายูอยู่ก็ตั้งตัวเป็นกษัตริย์ เรียกว่า พระเจ้าเมืองสงขลา" สอดคล้องข้อความเหนือหลุมฝังพระศพระบุว่า สุลต่านสุลัยมานเป็น "...มลายูที่นับถือศาสนาอิสลาม" เดิมรัฐสุลต่านซิงกอราเป็นประเทศราชขึ้นกับกรุงศรีอยุธยา ที่มีไว้เพื่อควบคุมและแก้ปัญหาโจรสลัดมุสลิมหรือที่เรียกว่าสลัดแขกในบริเวณนั้น ซิงกอรามีความเจริญรุ่งเรืองขึ้นในช่วงเวลาที่อาณาจักรนครศรีธรรมราช ซึ่งเป็นอีกหนึ่งประเทศราชและตัวแทนของอยุธยาในภาคใต้สิ้นความแข็งแกร่ง อันเนื่องมาจากการโจมตีของเหล่าสลัดแขก หลังการสถาปนาราชวงศ์ปราสาททอง ซิงกอราประกาศไม่ขึ้นต่อกรุงศรีอยุธยาหรือใคร ๆ พร้อมกับพัฒนาจนกลายเป็นเมืองท่าสำคัญแห่งหนึ่ง ครั้นในรัชสมัยสุลต่านสุลัยมาน ชาห์ รัฐสุลต่านซิงกอราขยายอำนาจทางการทหาร เข้ายึดเมืองนครศรีธรรมราช ปัตตานี และพัทลุงไว้ในอำนาจ พวกเขาวางอำนาจลงในท้องถิ่นพัทลุง ทว่าในรัชกาลสมเด็จพระนารายณ์มหาราชทรงมองว่าซิงกอราหรือวิไชยคีรีเป็นเพียงประเทศราชของอยุธยา การกระทำเช่นนี้ทรงถือว่าเป็นกบฏ จึงมีพระราชโองการให้ทหารไปรบและยึดซิงกอราไว้ได้ ก่อนทำการกวาดต้อนผู้คนไปถวาย อย่างไรก็ตามเจ้านายซิงกอราที่ถูกกวาดต้อน บางคนยังรับราชการต่อเนื่องจนถึงยุครัตนโกสินทร์ มีลูกหลานสืบทอดลงมา หนึ่งในนั้นคือสมเด็จพระศรีสุลาลัย พระราชชนนีในพระบาทสมเด็จพระนั่งเกล้าเจ้าอยู่หัว และวงศ์มาหุมแขกบางส่วนได้เป็นเจ้าเมืองพัทลุงสืบทอดมา ส่วนราษฎรบางส่วนถูกกวาดต้อนไว้ที่บ้านสงขลาและบ้านพุมเรียง จังหวัดสุราษฎร์ธานี
ระเบียงภาพ

ปืนใหญ่สุลต่านสุลัยมาน ปัจจุบันตั้งอยู่ที่โรงพยาบาลหลวงเชลซี ลอนดอน สหราชอาณาจักร
ตราประจำพระองค์สุลต่านสุลัยมานบนกระบอกปืนใหญ่
สุสานมรหุ่ม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รัฐสุลต่านซิงกอรา
7°13′25″N 100°34′05″E﻿ / ﻿7.2235°N 100.5680°E﻿ / 7.2235; 100.5680
การเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ.ศ. 2568

การเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ.ศ. 2568 เป็นการเลือกตั้งสมาชิกสภาผู้แทนราษฎรจังหวัดบึงกาฬ แทนที่นายสุวรรณา กุมภิโร ที่ศาลฏีกามีคำพิพากษาให้เพิกถอนสิทธิสมัครรับเลือกตั้ง กำหนดให้มีการเลือกตั้งในวันที่ 30 มีนาคม พ.ศ. 2568 โดยเป็นการเลือกตั้งสมาชิกสภาผู้แทนราษฎรแทนตำแหน่งที่ว่างระหว่างวาระสภาครั้งแรกของจังหวัดบึงกาฬนับตั้งแต่จัดตั้งจังหวัดขึ้นเมื่อปี พ.ศ. 2554
ที่มา

เมื่อวันที่ 5 กรกฎาคม พ.ศ. 2567 ศาลฎีกาได้รับคำร้องที่คณะกรรมการการเลือกตั้ง (กกต.) ขอให้สั่งเพิกถอนสิทธิสมัครรับเลือกตั้ง หรือเพิกถอนสิทธิเลือกตั้งของ สุวรรณา กุมภิโร สส.บึงกาฬ เขต 2 ตามรัฐธรรมนูญมาตรา 226 ประกอบพระราชบัญญัติ (พ.ร.บ.) ประกอบรัฐธรรมนูญว่าด้วยการเลือกตั้ง สส.มาตรา 138 และมาตรา 139 จึงทำให้นายสุวรรณาต้องหยุดปฏิบัติหน้าที่ในวันที่ 18 กันยายน พ.ศ. 2567 จนกว่าจะมีคำตัดสินเป็นอื่น
และเมื่อวันที่ 20 กุมภาพันธ์ พ.ศ. 2568 กกต. ได้รับแจ้งว่าศาลฎีกาได้มีคำพิพากษาลงวันที่ 18 กุมภาพันธ์ พ.ศ. 2568 ให้เพิกถอนสิทธิสมัครรับเลือกตั้งของสุวรรณาเป็นระยะเวลา 10 ปี ส่งผลให้พ้นจากความเป็นสมาชิกสภาผู้แทนราษฎรไปโดยปริยาย โดยมีผลย้อนหลังตั้งแต่วันที่ศาลฎีกามีคำสั่งหยุดปฏิบัติหน้าที่ กกต. จึงต้องจัดให้มีการเลือกตั้งใหม่ภายใน 45 วันนับตั้งแต่วันที่มีคำพิพากษา โดยให้สุวรรณาชำระค่าใช้จ่ายสำหรับการเลือกตั้งในครั้งนี้ด้วยอีก 9,852,954.13 บาท
ผู้สมัคร

คณะกรรมการการเลือกตั้งได้กำหนดวันรับสมัครรับเลือกตั้ง สส. แทนตำแหน่งที่ว่างลงตั้งแต่วันที่ 5–9 มีนาคม พ.ศ. 2568 โดยมีผู้สมัครดังต่อไปนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | ภูมิใจไทย | อรอุมา บุญศิริ | 1 |
ผู้สมัคร > ปฏิกิริยาในการรับสมัคร

พรรคเพื่อไทย มีมติไม่ส่งผู้สมัครในการเลือกตั้งครั้งนี้ (อ้างอิงจากการให้สัมภาษณ์ของ อนุทิน ชาญวีรกูล หัวหน้าพรรคภูมิใจไทย)
พรรคภูมิใจไทย มีมติส่งผู้สมัคร เนื่องด้วยผู้ที่ถูกใบแดงคือสมาชิกพรรค โดย อนุทิน ชาญวีรกูล หัวหน้าพรรค มอบหมายให้ ทรงศักดิ์ ทองศรี อดีตรองหัวหน้าพรรค ดูแลรับผิดชอบในการเลือกตั้งซ่อมครั้งนี้
พรรคประชาชน มีมติไม่ส่งผู้สมัครในการเลือกตั้งครั้งนี้ เนื่องจากแต่งตั้งตัวแทนประจำจังหวัดบึงกาฬไม่ทัน จึงไม่สามารถส่งผู้สมัครได้ (อ้างอิงจากโพสต์ในเฟซบุ๊คของสำรวย ศรีทิน อดีตผู้สมัคร สส.บึงกาฬ เขต 2 พรรคก้าวไกล)
จากปฏิกิริยาดังกล่าว ส่งผลให้การเลือกตั้งครั้งนี้มีอรอุมาจากพรรคภูมิใจไทยเป็นผู้สมัครเพียงคนเดียว อย่างไรก็ตาม อรอุมาจะต้องได้คะแนนเสียงมากกว่าผู้ไม่ประสงค์ลงคะแนนจึงจะได้รับเลือกตั้ง หากได้คะแนนเสียงน้อยกว่าผู้ไม่ประสงค์ลงคะแนนจะต้องมีการเลือกตั้งรอบที่ 2 โดยที่อรอุมาจะไม่สามารถลงเลือกตั้งได้
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ> ศ. 2568.พรรค | ผลการเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ> ศ. 2568.พรรค | ผลการเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ> ศ. 2568.ผู้สมัคร | ผลการเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ> ศ. 2568.คะแนนเสียง | ผลการเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ> ศ. 2568.% | ผลการเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ> ศ. 2568.± |
| --- | --- | --- | --- | --- | --- |
|  | ภูมิใจไทย   | อรอุมา บุญศิริ (1) | ' | 100.00 | – |
| ผลรวม | ผลรวม | ผลรวม |  | 100.00 | — |

| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  | 100.00 | — |
: ภูมิใจไทย   รักษาที่นั่ง
รายชื่อศูนย์การค้าในประเทศไทย

ระวังสับสนกับ รายชื่อห้างสรรพสินค้าในประเทศไทย
รายชื่อศูนย์การค้าในประเทศไทย หน้านี้เป็นบทความที่รวบรวมรายชื่อศูนย์การค้า (shopping complex, shopping center) ขนาดใหญ่ที่อยู่ในประเทศไทย (พื้นที่ใช้สอย 8,000 ตารางเมตรขึ้นไป) ที่เปิดทำการอยู่ในปัจจุบัน โดยเรียงตามรายชื่อจังหวัด
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ภราดร ปริศนานันทกุล

| ภราดร ปริศนานันทกุลม> ป.ช., ม.ว.ม. |
| --- | --- |


รองประธานสภาผู้แทนราษฎร คนที่สอง
อยู่ในวาระ
เริ่มดำรงตำแหน่ง  13 กันยายน พ.ศ. 2567 (181 วัน)
ประธาน: วันมูหะมัดนอร์ มะทา
ก่อนหน้า: พิเชษฐ์ เชื้อเมืองพาน
สมาชิกสภาผู้แทนราษฎรจังหวัดอ่างทอง
อยู่ในวาระ
เริ่มดำรงตำแหน่ง  23 ธันวาคม พ.ศ. 2550   (17 ปี 80 วัน)
ก่อนหน้า: สมศักดิ์ ปริศนานันทกุล
 
ข้อมูลส่วนบุคคล
เกิด: 18 กันยายน พ.ศ. 2522 (45 ปี) อำเภอป่าโมก จังหวัดอ่างทอง ประเทศไทย
พรรคการเมือง: ชาติไทย (2550–2551)   ชาติไทยพัฒนา (2551–2561)   ภูมิใจไทย (2561–ปัจจุบัน)
บุพการี: สมศักดิ์ ปริศนานันทกุล (บิดา) รวีวรรณ ปริศนานันทกุล (มารดา)

ภราดร ปริศนานันทกุล ม.ป.ช. ม.ว.ม. (เกิด 18 กันยายน พ.ศ. 2522) ชื่อเล่น แบด เป็นนักการเมืองชาวไทย รองประธานสภาผู้แทนราษฎรคนที่ 2 ของสภาผู้แทนราษฎรไทย ชุดที่ 26 และสมาชิกสภาผู้แทนราษฎรจังหวัดอ่างทอง 4 สมัย อดีตรองหัวหน้าพรรคภูมิใจไทย และอดีตโฆษกพรรคภูมิใจไทยชาติพัฒนา
ประวัติ

นายภราดร ปริศนานันทกุล เกิดเมื่อวันที่ 18 กันยายน พ.ศ. 2522 ที่ตำบลศาลเจ้าโรงทอง อำเภอวิเศษชัยชาญ จังหวัดอ่างทอง เป็นบุตรของนายสมศักดิ์ ปริศนานันทกุล อดีตรัฐมนตรีว่าการกระทรวงศึกษาธิการ กับนางรวีวรรณ ปริศนานันทกุล (สกุลเดิม: ฉัตรบริรักษ์)
สำเร็จการศึกษาการศึกษาชั้นมัธยมจากโรงเรียนสวนกุหลาบวิทยาลัย ระดับปริญญาตรี สาขาสถิติ จากคณะวิทยาศาสตร์และเทคโนโลยี มหาวิทยาลัยธรรมศาสตร์ และระดับปริญญาโททางด้านเศรษฐศาสตร์ จาก Warwick University ประเทศอังกฤษ
การทำงาน

ภราดร ปริศนานันทกุล ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดอ่างทอง คู่กับนายสมศักดิ์ ปริศนานันทกุล เมื่อ 23 ธันวาคม พ.ศ. 2550 และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคชาติไทยพัฒนา
ในปี พ.ศ. 2561 เขาได้ย้ายไปสังกัดพรรคภูมิใจไทย และได้รับเลือกตั้งเป็นสมาชิกสภาผู้แทนราษฎรจังหวัดอ่างทองอีกสมัย ต่อมาได้รับแต่งตั้งเป็นโฆษกพรรคภูมิใจไทย
ในปี พ.ศ. 2563 ภราดรได้รับเลือกเป็นประธานคณะกรรมาธิการวิสามัญรับฟังความเห็นของนักเรียน นิสิต และนักศึกษา และประชาชน สภาผู้แทนราษฎร
ต่อมาเมื่อวันที่ 11 กันยายน พ.ศ. 2567 สรวงศ์ เทียนทอง เลขาธิการพรรคเพื่อไทย ได้เสนอชื่อภราดรขึ้นเป็นรองประธานสภาผู้แทนราษฎรคนที่ 2 โดยไม่มีผู้เสนอชื่อเพิ่มเติม จึงทำให้ภราดรเป็นรองประธานสภาผู้แทนราษฎรคนที่ 2 ไปโดยปริยาย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
รักฉันอย่าคิดถึงฉัน

| รักฉันอย่าคิดถึงฉัน |
| --- | --- |
โปสเตอร์ภาพยนตร์
กำกับ: มณฑล อารยางกูร
อำนวยการสร้าง: จันทิมา เลียวศิริกุล
นักแสดงนำ: เจษฎาภรณ์ ผลดี อภิญญา สกุลเจริญสุข ณัฐฐาวีรนุช ทองมี ทราย เจริญปุระ
ผู้จัดจำหน่าย: เอ็ม เทอร์ตี้ไนน์
วันฉาย: 31 พฤษภาคม พ.ศ. 2555 (ไทย) 27 กรกฎาคม พ.ศ. 2555 (ไต้หวัน) 6 กันยายน พ.ศ. 2555 (ฮ่องกง)
ประเทศ:  ไทย
ภาษา: ไทย
ข้อมูลจากสยามโซน
รักฉันอย่าคิดถึงฉัน (อังกฤษ: I MISS U) เป็นภาพยนตร์ไทยแนวรักโรแมนติคสยองขวัญ ซึ่งมีกำหนดจัดฉายในวันที่ 31 พฤษภาคม พ.ศ. 2555 กำกับโดย มณฑล อารยางกูร นำแสดงโดย เจษฎาภรณ์ ผลดี, อภิญญา สกุลเจริญสุข และ ณัฐฐาวีรนุช ทองมี ซึ่งเป็นเรื่องราวว่าด้วยความรักของชายหญิงสองคนที่คิดถึงต่อกันแม้ว่าฝ่ายหญิงจะตายจากไปแล้วก็ตาม
ภาพยนตร์ชุดนี้มีฉากจบ 3 แบบ โดยทางผู้กำกับภาพยนตร์ได้เปิดเผยว่าต้องการนำเสนอบทสรุปของตัวละครที่แตกต่างกันออกไปโดยสอดคล้องกับชีวิตจริงของแต่ละผู้คน
ภาพยนตร์ทำรายได้ 42,772,719 บาท
เนื้อเรื่องย่อ

เป็นเรื่องราวของแพทย์สาวคนหนึ่งที่มีชื่อว่า บี (รับบทโดย อภิญญา สกุลเจริญสุข) ซึ่งได้เข้ามาทำงานในแผนกศัลยกรรมของโรงพยาบาล และมีหมอธนาเป็นที่ปรึกษา (รับบทโดย เจษฎาภรณ์ ผลดี) นั่นได้ทำให้หมอบีได้รู้ว่า มีเรื่องราวความรักความผูกพันอันลึกซึ้งของหมอธนา กับ หมอนก (รับบทโดย ณัฐฐาวีรนุช ทองมี) ซึ่งต่อมาได้กลับกลายเป็นความเศร้า เมื่อเกิดอุบัติเหตุทางรถยนต์ ที่คร่าชีวิตหมอนก ซึ่งเป็นช่วงที่ทั้งคู่เตรียมจะแต่งงานกัน ในขณะที่หมอธนายังคงนึกถึงความสุขในความทรงจำเก่า ๆ อยู่เสมอมา
นักแสดงนำ

เจษฎาภรณ์ ผลดี รับบทเป็น หมอธนา
อภิญญา สกุลเจริญสุข รับบทเป็น หมอบี
ณัฐฐาวีรนุช ทองมี รับบทเป็น หมอนก
นักแสดงรับเชิญ

ทราย เจริญปุระ รับบทเป็น ตรี
นนทวัชร์ อมรเลิศพานิช
ธัญพร สนธิขันธ์ (จอย ทีสเกิร์ต)
การสร้าง

ภาพยนตร์ชุดนี้ได้นำเสนอเรื่องราวความรักสามเส้า โดยได้แรงดลบันดาลใจมาจากเรื่องราวความรักของชายหญิงคู่หนึ่งที่กำลังจะแต่งงานกัน แต่เกิดอุบัติเหตุทางรถยนต์ส่งผลให้ฝ่ายหญิงเสียชีวิตก่อนถึงวันแต่งงาน อันเป็นผลงานการกำกับของ มณฑล อารยางกูร และ เจษฎาภรณ์ ผลดี ซึ่งรับบทเป็นหมอธนา ได้ขอผู้กำกับออกทำเวิร์คช็อป เพื่อศึกษาถึงบุคลิกของครูแพทย์ ตลอดจนการใช้เครื่องมือแพทย์ของจริงด้วยตนเอง ส่วน อภิญญา สกุลเจริญสุข รับบทเป็นหมอบี ซึ่งเป็นตัวละครที่มีความซับซ้อนคนหนึ่งของเรื่อง ก็ได้ทำเวิร์คช็อปเพื่อศึกษาบทของแพทย์ รวมทั้งศึกษาถึงการเข้าห้องผ่าตัดนี้เช่นกัน เดิมภาพยนตร์ชุดนี้มีกำหนดจัดฉายในวันที่ 21 มิถุนายน พ.ศ. 2555 ก่อนที่จะเลื่อนมาเป็นวันที่ 31 พฤษภาคม ของปีเดียวกันนี้
การตอบรับ

รักฉันอย่าคิดถึงฉัน จัดเป็นภาพยนตร์ที่ได้รับการตอบรับในเกณฑ์ที่ดี โดยภายหลังจากการจัดฉายรอบปฐมทัศน์แล้ว ได้มีการจัดฉายในอีก 5 ประเทศ ซึ่งได้แก่ ไต้หวัน, อินโดนีเซีย, สิงคโปร์, มาเลเซีย และ ฟิลิปินส์ นอกจากนี้ ภาพยนตร์ชุดนี้ยังจัดฉายรอบพิเศษเพื่อนำรายได้มอบแก่มูลนิธิช่วยคนตาบอดแห่งประเทศไทย ในพระบรมราชินูปถัมภ์ ในวันที่ 27 กรกฎาคม พ.ศ. 2555 ได้มีการเปิดตัวที่ไต้หวัน โดยใช้ชื่อเรื่องว่า ซือเลี่ยนเหริน (屍戀人) ซึ่งหมายถึง ศพที่รัก ส่วนทางฮ่องกงได้เปิดตัวภาพยนตร์ชุดนี้ในวันที่ 6 กันยายน โดยใช้ชื่อ ซือกู่เว่ยหวัง (屍骨未亡) ซึ่งหมายถึง โครงกระดูกที่รอดชีวิต ซึ่งล้วนแล้วเป็นชื่อที่ได้รับการกล่าวว่าเป็นชื่อเรื่องที่น่ากลัว อย่างไรก็ตาม สตรีวัยรุ่นชาวจีนต่างให้ความเห็นว่าชื่อภาษาอังกฤษเดิมอย่าง I MISS U มีความสอดคล้องกับเนื้อเรื่องมากกว่า ซึ่งให้ความรู้สึกที่อบอุ่นและโรแมนติกมากกว่า
เพลงประกอบภาพยนตร์

รักเธอทั้งหมดของหัวใจ ขับร้องโดย พอส
ได้แต่คิดถึง ขับร้องโดย บอย ตรัย
ฉันอยู่ตรงนี้ข้างๆเธอ ขับร้องโดย เคลียร์
แหล่งข้อมูลอื่น

เรื่องย่อ I MISS U รักฉันอย่าคิดถึงฉัน
รักฉันอย่าคิดถึงฉัน ที่สยามโซน
จักรพรรดินีมย็องซ็อง

| จักรพรรดินีมย็องซ็อง   명성황후 |
| --- | --- |
จักรพรรดินีแห่งเกาหลี (สถาปนาหลังสวรรคต)
พระสาทิสลักษณ์ที่วาดขึ้นหลังสวรรคต (1898)
สมเด็จพระราชินีแห่งโชซ็อน
ระหว่าง: 1 พฤศจิกายน ค.ศ. 1873 – 1 กรกฎาคม ค.ศ. 1894 (12 ปี) 6 กรกฎาคม ค.ศ. 1894 – 10 ตุลาคม ค.ศ. 1895 (96 วัน)
ก่อนหน้า: พระนางชอริน
ถัดไป: จักรพรรดินีซุนมย็อง

พระราชสมภพ: 19 ตุลาคม ค.ศ. 1851   จังหวัดคย็องกี อาณาจักรโชซ็อน
สวรรคต: 8 ตุลาคม ค.ศ. 1895 (พระชนมายุ 43 พรรษา) พระราชวังคย็องบก โซล อาณาจักรโชซ็อน
คู่อภิเษก: จักรพรรดิโคจง
พระราชบุตร: จักรพรรดิซุนจง
ราชวงศ์: ราชวงศ์โชซ็อน
พระราชบิดา: มิน ชี-รก
พระราชมารดา: อีแห่งฮันชัง
จักรพรรดินีมย็องซ็อง หรือ สมเด็จพระราชินีมิน (เกาหลี: 명성황후, มย็องซ็องฮวังฮู; 19 ตุลาคม 1851 – 8 ตุลาคม 1895) เป็นพระอัครมเหสีของจักรพรรดิควางมูแห่งจักรวรรดิเกาหลี (พระเจ้าโกจง) พระจักรพรรดินีมย็องซ็องทรงมีบทบาทอย่างมากในการปกครองและปฏิรูปประเทศในช่วยปลายสมัยราชวงศ์โชซ็อน และเรื่องราวของพระนางยังคงเป็นประวัติศาสตร์หน้าสำคัญทั้งในด้านการต่อสู้ของวีรสตรีผู้รักชาติ และประวัติศาสตร์อันเป็นที่ถกเถียงในหมู่นักประวัติศาสตร์และนักอาชญวิทยาต่าง ๆ ที่ต่างพยายามค้นหาหลักฐานการสวรรคตที่แท้จริงของพระนาง ซึ่งทั้งฝ่ายเกาหลีและฝ่ายญี่ปุ่นปิดบังตลอดมา
นโยบายการพัฒนาประเทศ

หลังจากทำสนธิสัญญากังฮวาแล้ว ราชินีมินจึงคิดที่จะใช้วิกฤตให้เป็นโอกาสในการเรียนรู้ถึงพัฒนาการด้านต่าง ๆ ของญี่ปุ่นอย่างใกล้ชิด และรู้วิธีการที่ญี่ปุ่นปรับเปลี่ยนสังคมอย่างตะวันตกจากสังคมเดิมของเอเชียได้อย่างไร พระนางจึงได้ของความเห็นชอบจากพระเจ้าโกจงเพื่อที่จะส่งกลุ่มศึกษาวิจัยไปที่กรุงโตเกียว ในการศึกษาพัฒนาแบบก้าวกระโดดของญี่ปุ่น และได้มอบหมายให้ คิม กวางจิบ เป็นหัวหน้าทีมเดินทางไปญี่ปุ่น คณะทำงานของคิมกวางจิบชุดนี้เข้าไปทำการสำรวจและศึกษาเรื่องต่าง ๆ โดยได้รับความช่วยเหลือจากทูตจีนประจำกรุงโตเกียวชื่อ หวง ชุนเฉียน ซึ่งเป็นผู้แนะนำให้คิมฉวายรายงานต่อพระเจ้าโกจง และ พระจักรพรรดินีมย็องซ็อง ในสิ่งที่เกาหลีจะต้องปรับเปลี่ยนลู่ทางไปตามกระแสโลกตะวันตกอย่างที่ญี่ปุ่นได้กระทำ รวมทั้งการปรับปรุงโครงสร้างทางสังคมและระบบการปกครองของประเทศตามสภาวะโลกที่เปลี่ยนไปอีกด้วยซึ่งจีนได้กระทำวิธีเดียวกันนี้อยู่เช่นกัน แต่สิ่งที่น่าประหลาดใจที่ออกจากปากของที่ปรึกษาชาวจีนผู้นี้คือการมองโลกเชิงวิเคราะห์สถานการณ์ในอนาคต ที่ภาพต่าง ๆ ยังไม่ชัดเจนนัก เขามองว่าจีนกำลังสูญเสียอิทธิพลอย่างมาก และให้เลือกคบหากับญี่ปุ่นและสหรัฐอเมริกาให้แนบแน่น เพื่อเป็นการคานอำนาจของรัสเซียไว้ และให้เรียนรู้เทคโนโลยีต่าง ๆ จากยุโรปให้มากขึ้น และเพื่อเลี้ยงตัวเองให้อยู่รอดด้วยการถ่วงดุลอำนาจระหว่างชาติต่าง ๆ หวง ยังบอกอีกด้วยว่าเกาหลีมีขนาดประเทศที่เล็กและเป็นรัฐกันชนระหว่างจีนกับญี่ปุ่น จึงน่าจะถ่วงดุลอำนาจระหว่างฝ่ายได้ จึงน่าจะมีอนาคตกว่าถ้าเดินตามนโยบายที่เขาแนะนำ